[pic] | COMISIA COMUNITĂŢILOR EUROPENE |

Bruxelles, 26.8.2008

COM(2008) 525 final

RAPORT AL COMISIEI CĂTRE CONSILIU ŞI CĂTRE PARLAMENTUL EUROPEAN

Situaţia agriculturii în Uniunea Europeană – Raport 2006

{SEC(2008) 2382}

RAPORT AL COMISIEI CĂTRE CONSILIU ŞI CĂTRE PARLAMENTUL EUROPEAN

Situaţia agriculturii în Uniunea Europeană – Raport 2006

INTRODUCERE

1. Documentul „Situaţia agriculturii în Uniunea Europeană – Raport pe anul 2006” a fost finalizat în 2007 şi este publicat împreună cu Raportul General privind activităţile Uniunii Europene.

1. SITUAţIA ECONOMICă şI VENITURILE EXPLOATAţIILOR AGRICOLE

2. Producţia exploataţiilor agricole a fost mai mică în 2006 decât în 2005. Producţia a scăzut cu 4 % în sectorul culturilor vegetale, iar în cel al creşterii animalelor cu 1 %.

3. În ambele sectoare, culturi şi creşterea animalelor, fermierii au primit preţuri mai scăzute pentru produsele lor. În medie, preţurile au scăzut cu 2 % în termeni reali.

4. Numărul fermierilor a continuat să scadă (cu 2 % mai mic în 2006 faţă de 2005).

5. În medie, veniturile fermierilor au crescut cu 3 %, deşi s-au înregistrat diferenţe semnificative între statele membre, cu creşteri substanţiale în unele dintre ele şi cu scăderi importante în altele.

6. Uniunea Europeană a rămas, în 2006, un exportator global net de produse agricole.

2. EVOLUţII POLITICE şI INIţIATIVE LEGISLATIVE ÎN 2006

Reforma PAC

7. Reforma PAC a continuat în 2006. În luna mai, Comisia a publicat un document de consultare asupra reformei în sectorul fructelor şi culturilor vegetale. În iunie, a lansat un apel la o reformă globală în sectorul vinului. În septembrie, Comisia a prezentat o propunere de reformă în sectorul bananelor (care a fost adoptată de Consiliu în luna decembrie).

8. Au început, de asemenea, lucrările pregătitoare legate de o serie de clauze de revizuire incluse în reformele din 2003 şi 2004, grupate sub genericul „Bilanţul de sănătate al PAC”.

9. În 2006, Comisia şi-a continuat programul de simplificare a PAC cu prezentarea unui plan de acţiune (conţinând 24 de propuneri de modificări legislative) şi cu adoptarea unei propuneri legislative privind o organizare comună unică a pieţei.

Politica în domeniul calităţii

10. În martie, Consiliul a adoptat un regulament privind protecţia indicaţiilor geografice şi a denumirilor de origine ale produselor agricole şi alimentare. De asemenea, Consiliul a adoptat un regulament privind produsele agricole şi alimentare ca specialităţi tradiţionale garantate.

Agricultura ecologică

11. În decembrie, Consiliul a ajuns la un acord cu privire la „abordarea generală” în ceea ce priveşte propunerea de regulament al Consiliului privind producţia şi etichetarea ecologică. Noul regulament reprezintă piatra de temelie a Planului comunitar de acţiune privind alimentele şi agricultura ecologică şi, totodată, un pas important în direcţia dezvoltării pe mai departe a agriculturii ecologice în UE.

Ajutoarele de stat

12. Comisia a primit 319 notificări privind proiecte de măsuri de ajutoare de stat care urmează a fi acordate în sectoarele agricol şi agroindustrial. De asemenea, a început examinarea a 27 de măsuri de ajutor de stat care nu fuseseră notificate anterior în temeiul articolului 88 alineatul (3) din Tratatul CE.

Asistenţa pentru cei în nevoie

13. În 2006, Uniunea Europeană a continuat să distribuie persoanelor nevoiaşe produse alimentare din stocurile de intervenţie.

Regiunile ultraperiferice – Reforma programelor POSEI

14. La începutul anului a fost finalizată reforma programelor POSEI, prin adoptarea de către Consiliu a unui regulament de stabilire a unor măsuri specifice în domeniul agriculturii în regiunile ultraperiferice ale Uniunii.

3. PIE Ţ ELE AGRICOLE

Producţia vegetală

15. Producţia mondială de cereale în anul de comercializare 2006/2007 a fost mai scăzută faţă de cea din anul precedent – 1 567 milioane de tone prin comparaţie cu recolta din anul anterior de 1 602 milioane de tone.

16. Recolta din UE a fost, de asemenea, mai scăzută – cu 6 %. Acest lucru s-a întâmplat din cauză că fermierii au cultivat cu cereale o suprafaţă mai mică şi, totodată, randamentul a fost mai scăzut.

Produse animaliere

17. În ceea ce priveşte laptele, producătorii europeni au produs mai puţin în 2006 prin comparaţie cu anul anterior (o scădere de 1 %). Acest lucru se explică prin scăderea numărului de producători de lactate. Cei rămaşi în activitate au mărit efectivul mediu de animale şi randamentul pe cap de vacă al producţiei de lactate, însă aceste creşteri nu au fost suficiente pentru a compensa reducerea numărului de producători. Pentru prima dată, în unele state membre s-a produs mai puţin lapte decât le permitea regimul cotelor de producţie.

18. În ceea ce priveşte carnea de vită şi mânzat, s-a înregistrat o uşoară creştere a producţiei cu 0,4 %. Acest lucru s-a datorat în principal creşterii numărului de vaci sacrificate în Regatul Unit ca urmare a revenirii pe piaţă a vitelor în vârstă de peste treizeci de luni.

19. În 2006, fermierii au produs 7,9 milioane de tone de carne de vită şi mânzat, în timp ce cetăţenii europeni au consumat 8,2 milioane de tone.

20. În privinţa comerţului exterior, UE a exportat aproximativ 239 000 de tone de carne de vită în principal în Rusia, Elveţia, Croaţia şi Angola. Pe de altă parte, UE a importat aproximativ 510 000 tone de carne de vită. Peste 90 % din importuri au provenit din Brazilia, Argentina şi Uruguay.

21. Situaţia de ansamblu a pieţei europene a cărnii de oaie şi capră a fost caracterizată în 2006 de efective reduse de animale. S-a declarat o epidemie de febră catarală într-o zonă cuprinzând Franţa, Germania şi ţările Benelux, mai la nord decât în cazul epidemiilor precedente.

22. În privinţa cărnii de porc, preţurile din 2006 au fost relativ avantajoase, însă după perioada de vară preţul furajelor a crescut semnificativ.

23. În ceea ce priveşte carnea de pui, atât producţia, cât şi consumul au scăzut în prima jumătate a lui 2006, fapt care se explică prin acoperirea mediatică a epidemiei de gripă aviară. Cu toate acestea, în ultima parte a anului, producţia şi consumul s-au redresat.

4. IMPLEMENTAREA REFORMEI DIN 2003

24. În 2005, zece state membre au început să aplice sistemul de plată unică pentru plăţile directe. În 2006, acestora li s-au adăugat încă cinci state.

25. Franţa, Spania, Ţările de Jos şi Grecia au ales modelul istoric, în timp ce Finlanda a optat pentru modelul regional.

5. DEZVOLTARE RURALă

26. În perioada 2000 – 2006 au fost 68 de programe de dezvoltare rurală, 69 de programe regionale Obiectiv 1 şi 20 de programe regionale Obiectiv 2. Programele Obiectiv 1 şi Obiectiv 2 au inclus un număr de măsuri de dezvoltare rurală.

27. În aceeaşi perioadă, a fost pus în aplicare un număr considerabil de proiecte Leader + (aproximativ 28 000). Numeroase grupuri de acţiune locală au participat la cooperarea transnaţională.

28. În 2006, cheltuielile de dezvoltare rurală s-au ridicat la 9 199,2 milioane de euro. Din acestea, FEOGA secţiunea Garantare a contribuit cu 5 610,2 milioane de euro (destinate programelor de dezvoltare rurală şi programelor Obiectiv 2). Fondul FEOGA secţiunea Orientare a furnizat 3 589 milioane de euro (destinate programelor Obiectiv 1).

29. În privinţa perioadei 1994 – 1999, au fost închise 45 de programe. La sfârşitul lui 2006, mai erau deschise 39 de programe (din 402 câte erau în martie 2003).

6. MEDIU Ş I PăDURI

30. În septembrie, Comisia a publicat o comunicare intitulată „Elaborarea unor indicatori agroecologici de urmărire a integrării preocupărilor ecologice în politica agricolă comună”. Această comunicare a evaluat progresele realizate în ceea ce priveşte elaborarea unor indicatori agroecologici şi acţiunile de întreprins în viitor.

31. A continuat implementarea „Planului de acţiune privind biodiversitatea în agricultură”. Comisia a prezentat comunicarea „Stoparea diminuării biodiversităţii până în 2010 şi ulterior – susţinerea serviciilor ecosistemice pentru bunăstarea oamenilor”.

32. În domeniul culturilor modificate genetic, Comisia a adoptat în martie un raport către Consiliu şi către Parlamentul European cu privire la experienţa acumulată de statele membre în abordarea chestiunii coexistenţei culturilor genetic modificate şi a agriculturii convenţionale şi ecologice.

Comunicarea Comisiei către Consiliu şi Parlamentul European cu privire la Planul de acţiune pentru silvicultură a fost adoptată în iunie. Concluziile Consiliului cu privire la acest plan de acţiune au fost adoptate la reuniunea Consiliului Agricultură şi Pescuit din luna octombrie.

7. FINAN Ţ AREA PAC ÎN 2006

33. Cheltuielile PAC sunt finanţate în temeiul Perspectivelor financiare stabilite la summitul european de la Berlin din 1999 şi ajustate la summitul de la Copenhaga de la sfârşitul lui 2002 pentru a lua în considerare efectele financiare ale extinderii Uniunii. Astfel, în anul bugetar 2006 s-au aplicat noi plafoane pentru UE-25.

8. EXTINDERE

34. S-a desfăşurat un exerciţiu consolidat de monitorizare în ceea ce priveşte România şi Bulgaria. A avut loc screening-ul bilateral al legislaţiei din domeniul agriculturii cu Turcia şi Croaţia.

9. RELA Ţ II INTERNA Ţ IONALE

35. În domeniul relaţiilor internaţionale în sectorul agriculturii, prima jumătate a anului a fost o perioadă de activitate intensă. Comisia a participat foarte activ la negocieri, desfăşurate sub egida Organizaţiei Mondiale a Comerţului, cu privire la liberalizarea în continuare a comerţului global, inclusiv a comerţului cu produse agricole. Cu toate acestea, negocierile (cunoscute sub numele de Agenda de dezvoltare Doha) nu s-au încheiat cu prea mult succes.

36. În cea de-a doua jumătate a anului, UE a iniţiat contacte cu principalii săi parteneri comerciali în vederea reluării negocierilor la începutul lui 2007.